section_heading: Američka verzija
paragraph_text: Pilot epizoda za američku verziju serije (nazvanu Red Dwarf USA) producirana je za Universal Studios 1992. i trebala se prikazati na televizijskoj mreži NBC. Serija je pratila istu priču kao prve epizode originalne verzije, koristeći američke glumce za tri glavne uloge (Craig Bierko kao Lister, Chris Eigeman kao Rimmer i Hinton Battle kao Mačak). Scenarij je napisao Linwood Boomer, a Jeffrey Melman bio je režiser, s Grantom i Naylorom kao izvršnim producentima. Tijekom snimanja pilota reakcija publike bila je dobra i činilo se da je priča dobro primljena.